kardosdrur/scandi-wiki huggingface dataset:
Rollo & King

Rollo & King var en dansk poprock-duo bestående af de tidligere skolelærere; Søren Poppe og nuværende Stefan Teilmann Laub Nielsen. Flere af duoens sange er indspillet med sangerinden Signe Svendsen.

Rollo & King havde deres debut i 2000 med sangen "Ved du hvad hun sagde?", der blev et stort hit samme år. Oprindeligt var det meningen at skuespilleren Paprika Steen skulle have sunget linjen "tag bukserne af", men hun takkede nej, og valget faldt i stedet på Signe Svendsen.

De udgav senere samme år debutalbummet Midt i en løbetid, der dog modtog meget dårlige anmeldelser. Albummet solgte 130.000 eksemplarer.

Året efter vandt Rollo & King med Signe Svendsen Dansk Melodi Grand Prix med sangen "Der står et billede af dig på mit bord". Til Eurovision Song Contest afholdt i Parken blev sangen, der nu havde fået titlen "Never Ever Let You Go ", nummer to efter Estland. De udgav også deres andet album Det nye kuld dette år.

Rollo & King gik fra hinanden i 2002, hvorefter både Søren Poppe, Stefan Nielsen og Signe Svendsen udgav soloalbummer.

Diskografi

Album 
 Midt i en løbetid (2000)
 Det nye kuld (2001)

Udvalgte singler 
 "Ved du hvad hun sagde?" (2000) Tjeklisten #1
 "Der står et billede af dig på mit bord" (2001) Tracklisten #1 og Tjeklisten #1
 "Never ever let you go" (2001) Tracklisten #3

Referencer

Eksterne henvisninger 
 

 
Duoer
Vindere af Dansk Melodi Grand Prix
Deltagere ved Eurovision Song Contest 2001
Danmarks Eurovision Song Contest-deltagere
Musikgrupper fra 2000
Musikgrupper opløst i 2002
Deltagere ved Dansk Melodi Grand Prix 2001
Klejsskov

Klejsskov, Rårup Sogn, er en del af en større fredskov ved Juelsminde og Klejs i Østjylland.

Skove i Danmark
Hedensted Kommunes geografi
Poul Reinau

Poul Reinau (13. marts 1923 i Odense – 12. januar 2005) var en dansk reklamemand og musiker, og blev kendt som "altmuligmand" i underholdningens verden.

Optrådte i 1950'erne med ensemblet Frandsen-Trioen, der især blev kendt for nummeret Solskin om bord, der stadig er en stor standard-melodi.

Fra sidst i 50'erne og ind i 60'erne var Poul Reinau engageret i pirat-senderen Radio Mercur, og optrådte i flere lande som guitarist med en kvartet, der havde hans kone Lise Reinau som sangerinde.

Sidenhen stod han for reklamefilm og kendte slogans, og startede i 1972 Nikolaj Grammofon, som udgav diverse danske titler i den lette musikgenre, samt en række albums med Lise Reinau. Nikolaj Grammofon fungerede også som pladeforretning, først i indre København, siden i Ordrup, og blev et festligt mødested for alle med musikalske interesser og engagement, og Poul Reinau var med på alle fronter, til sin død.

Referencer

Eksterne henvisninger 
 

Musikere fra Danmark
Reklamefolk fra Danmark
Akranes

Akranes er en by med 6.549 indbyggere (2008) på Islands vestkyst, 25 km nord for Reykjavík. Byen er sammen med Borgarnes handels- og administrationscentrum for Islands vestlige region, Vesturland.

Akranes udviklede sig fra et fiskerleje i 1800-tallet til en by med købstadsrettigheder i 1942 og er efter islandske forhold en gammel by med maleriske huse fra  århundredeskiftet. 

Akranes har sygehus, plejehjem, mange fiskevirksomheder og en moderne havn, fiskeflåde og et reparationsskibsværft, der endvidere fremstiller udstyr til fiskeindustrien.

I 1942 byggede den islandske stat en cementfabrik i byen og 1979 byggedes kiselmalmfabrikken på Grundartangi, som fremstiller kiselmalm til eksport. I 1998 startede produktionen af aluminium hos Nordural på Grundartangi.

Handelen udviklede sig hastigt, fordi den ikke kun tjente beboerne i Akranes, men også egnen omkring byen på grund af de dårlige trafikale forbindelser til Reykjavík. Byen har overvejende små forretninger med sin egen hyggelige atmosfære, et hotel og flere restauranter. 

Den 11. juli 1998 åbnede en 5,50 km lang tunnel under Hvalfjörður, som forkortede afstanden mellem Akranes og Reykjavík med 60 kilometer. 

Der er to folkeskoler i Akranes, tre børnehaver og Vestlandets integrerede gymnasium med ca. 680 elever.

Historie 
Byens historie går helt tilbage til landnamstiden, da keltere bosatte sig på dette sted omkring år 880. Næssets yderste gren er fra gammel tid blevet kaldt Skagi (Skagen) og senere Skipaskagi. 
 1650 begyndte  Brynjólfur Sveinsson, der var biskop i Skálholt, at drive fiskeri fra den lille vig Steinsvör i Akranes og da opstod den første antydning af en fiskerby i Island.
 1864 blev Akranes autoriseret som handelssted. 
 1882 Skilmannahreppur og Innri-Akraneshreppur udskiltes fra byen og dannede deres egne kommuner. 
 1896 blev kirken fra landsnamsgården Gardar flyttet ned til Akranes. Sent i det nittende århundrede blev Akranes landkommune opdelt i Indre Akranes kommune, hvor landbruget var det vigtigste erhverv, og Ydre Akranes kommune, hvor erhvervslivet drejede sig om fiskeri og handel.

Indbyggere 1920 – 2007

Referencer

Eksterne henvisninger 

 Turistinformation: Egnsmuseet Garðar. Telefon +-354-431-5566 info@akranes.is
 Købstaden Akranes 

Byer på Island
Daniel Ortega

Daniel Ortega Saavedra (født 11. november 1945) var præsident i Nicaragua i perioden 1985-90 og blev valgt til posten igen fra 2007. Inden den tid havde han i en længere periode været en af lederne af sandinisterne i Frente Sandinista de Liberación Nacional (FSLN), der er en socialistisk, marxistisk organisation.

Biografi 
Som ung universitetsstuderende blev Ortega medlem af FSLN, der var en undergrundsorganisation. Få år efter, i 1967, var han leder af byguerillaen, men blev arresteret og først løsladt i 1974. 

I 1979 blev Somoza styrtet, og Ortega blev medlem af den fempersoners junta, der styrede landet i de følgende år med Ortega som den egentlige leder i praksis. I 1984 blev der afholdt præsidentvalg, som Ortega vandt med 63% af stemmerne, og han blev formelt indsat som præsident 10. januar 1985. Den amerikanske Reagan-regering erklærede valget for ugyldigt trods adskillige internationale valgobservatørers erklæringer om ærlige forhold ved valget, og USA lagde miner i Nicaraguas havne.

Ved valget i 1990 tabte Ortega til sin gamle juntakollega Violeta Barrios de Chamorro, der stod i spidsen for en koalition af fjorten anti-sandinistiske partier. Årsagen til Ortegas formindskede popularitet skal findes i USA's Handelsembargo mod Nicaragua samt de anti-sandinistiske guerrillabevægelser, kaldet contraerne.

Igen i 1996 og 2001 tabte Ortega valgene, blandt andet på grund af beskyldninger om korruption i hans den periode, hvor han havde haft magten. På trods af dette er Ortega fortsat leder af Sandinist-partiet, der har 43 pladser i parlamentet som det næststørste. Ved præsidentvalget i november 2006 blev Ortega genvalgt og taget i ed 11. januar 2007.

I november 2021 blev Daniel Ortega genvalgt for en fjerde femårsperiode med 75 % af stemmerne, ifølge de første delvise officielle resultater udgivet af det øverste valgråd.

Noter 

Nicaraguas præsidenter
Politikere fra Nicaragua
Bent Vejlby

Bent Vejlby (født 20. marts 1924 død 31. august 2020) var en dansk skuespiller og lærer. 

Han blev uddannet på Privatteatrenes elevskole i 1952. Han havde mange roller på Det Danske Teater, Folketeatret, Dansk Folkescene, Det ny Teater, Comediehuset, Gladsaxe Teater og Det ny Scala.

På tv har han medvirket i Huset på Christianshavn og en række tv-spil.

Han har optrådt i en lang række film, men i begyndelsen af 1970'erne stoppede han karrieren for at hellige sig et lærerjob. Han udgav i 1980 en børnebog, Flugten til Flintholm.

Vejlby var 1955-1960 gift med kontormedhjælper Kirsten Nielsen og fra 1960 med skuespillerkollegaen Lise Thomsen.

Udvalgt filmografi 
 Den stjålne minister – 1949
 Kærlighedsdoktoren – 1952
 Tag til marked i Fjordby – 1957
 Vi er allesammen tossede – 1959
 Gøngehøvdingen – 1961
 Støv for alle pengene – 1963
 Flådens friske fyre – 1965
 Nu stiger den – 1966
 Det var en lørdag aften – 1968
 Man sku' være noget ved musikken – 1972

Referencer

Eksterne henvisninger 
 

Skuespillere fra Danmark
The Matrix Reloaded

The Matrix Reloaded er en amerikansk science fiction-film fra 2003. Det er den anden film i Matrix-trilogien og er instrueret af Wachowski-søskendeparret. Blandt de medvirkende kan nævnes Keanu Reeves, Laurence Fishburne, Carrie-Anne Moss og Hugo Weaving.

Handling 

Neo og oprørslederne kæmper mod maskinerne, der har gjort menneskeheden til slaver. Oprørerne erfarer, at inden for 72 timer bliver Zion, modstandsbevægelsens centrum og den sidste by i den virkelige verden, udslettet.

Medvirkende 

 Keanu Reeves som Neo
 Laurence Fishburne som Morpheus
 Carrie-Anne Moss som Trinity
 Hugo Weaving som Smith
 Jada Pinkett Smith som Niobe
 Gloria Foster som The Oracle
 Harold Perrineau som Link
 Monica Bellucci som Persephone
 Lambert Wilson som The Merovingian
 Randall Duk Kim som The Keymaker
 Harry Lennix som Commander Lock
 Anthony Zerbe som Councillor Hamann
 Nona Gaye som Zee
 Helmut Bakaitis som The Architect
 Neil og Adrian Rayment som the Twins
 Daniel Bernhardt som Agent Johnson
 Collin Chou som Seraph
 Ian Bliss som Bane
 Leigh Whannell som Axel
 Gina Torres som Cas
 Nathaniel Lees som Captain Mifune
 Roy Jones, Jr. som Captain Ballard
 David A. Kilde som Agent Jackson
 Matt McColm som Agent Thompson
 Cornel West som Councillor West
 Steve Bastoni som Captain Soren
 Anthony Wong som Ghost
 Clayton Watson som Kid

Referencer

Eksterne henvisninger

Se også 
 The Matrix – Den første film i trilogien.
 The Matrix Revolutions – Den tredje film i trilogien

The Matrix
Amerikanske film fra 2003
Film instrueret af Wachowski
Film om matematik
The Matrix Revolutions

The Matrix Revolutions er en amerikansk science fiction-film fra 2003. Det er den tredje film i Matrix-trilogien og er instrueret af Wachowski søskendeparret. Blandt de medvirkende kan nævnes Keanu Reeves, Laurence Fishburne, Carrie-Anne Moss og Hugo Weaving.

Handling 

Maskinerne nærmer sig med foruroligende hastighed menneskehedens sidste bastion, Zion. Og Neo, Morpheus og Trinity forbereder sig på den endelige dyst.

Medvirkende 

 Keanu Reeves som Neo
 Laurence Fishburne som Morpheus
 Carrie-Anne Moss som Trinity
 Hugo Weaving som Smith
 Jada Pinkett Smith som Niobe
 Mary Alice som The Oracle
 Harry J. Lennix som Commander Lock
 Harold Perrineau som Link
 Lambert Wilson som The Merovingian
 Monica Bellucci som Persephone
 Nona Gaye som Zee
 Anthony Zerbe som Councillor Hamann
 Nathaniel Lees som Captain Mifune
 Collin Chou som Seraph
 Ian Bliss som Bane
 Helmut Bakaitis som The Architect
 Tanveer K. Atwal som Sati
 Bruce Spence som Trainman
 Gina Torres som Cas
 Clayton Watson som Kid
 Cornel West som Councillor West
 Bernard White som Ramachandra
 David Roberts som Captain Roland
 Anthony Wong som Ghost
 Tharini Mudaliar som Kamala
 Maurice J. Morgan som Tower soldier

Referencer

Eksterne henvisninger

Se også 
 The Matrix – Den første film i trilogien
 The Matrix Reloaded – Den anden film i trilogien

The Matrix
Amerikanske film fra 2003
Film instrueret af Wachowski
Johan 3. af Sverige

Johan 3. (født 20. december 1537, død 17. november 1592) var konge af Sverige 1568 – 1592 og storfyrste af Finland. Han var søn af Gustav Vasa og Margareta Eriksdatter og far til Sigismund. Han var bror til Karl 9. af Sverige og halvbror til Erik 14. af Sverige. Han blev gift 4. oktober 1562 med Katarina Jagellonica (1526–1583) og igen 21. februar 1585 med Gunilla Johansdatter (1568-1597).

Han kom til magten 1568 efter at have styrtet Erik 14., der havde holdt ham fængslet i fire år på grund af forbindelser med Sigismund 2. August af Polen. Han blev fængslet på Åbo Slot, idømt dødsstraf og sad fængslet på Gripsholm Slot fra 1563 til 1567. På grund af Eriks sindssyge lykkedes det i efteråret 1567 at få Johan løsladt, og sammen med en del af adelen og broderen Karl fik de Erik afsat. Nu blev Erik fængslet. Der døde han døde 1577 formentlig forgivet af Johan med stiltiende accept fra kirken. 

Johan var en stridbar konge, der var i løbende konflikt med både adel og kirke. Han afsluttede Den Nordiske Syvårskrig, men var i det meste af sin regeringstid i krig med Rusland om Estland. 

Johan var en stor bygherre og stod for nybyggeri og forbedringer på mange af landets slotte og anlagde nye fæstninger.

Eksterne henvisninger 

Regenter fra Sverige
Huset Vasa
Svenskere i 1500-tallet
Personer i Den Nordiske Syvårskrig
The Eraser

The Eraser er titlen på Radiohead-forsanger, Thom Yorkes, første soloplade. Albummet blev udgivet den 10. juli 2006 i Danmark og den 11. juli i USA og Canada. The Eraser blev nomineret til både Mercury Music Prize og 2007 Grammy Award for bedste alternative musikalbum.

Baggrund 
På Radioheads blog Dead Air Space skrev Thom Yorke den 11. maj et indlæg, der kun indeholdt et link til theeraser.net. To dage senere fik flere Radiohead-fansider en email fra Yorke, hvor han annoncerede albummet samt nogle små detaljer. Blandt andet, at det ville blive produceret af Nigel Godrich, indeholdt sange skrevet og spillet af Yorke alene og at det var mere "beats and electronics". 

Senere har Yorke udtalt: "I don't wanna hear that word solo", for at understrege at Radiohead ikke var ved at gå i opløsning. Samtidig med The Eraser tog Radiohead på en omfattende tour hvor de også besøgte Danmark den 6. og 7. maj i KB Hallen. Størstedelen af pladen indeholder kun materiale af Yorke, men blandt andet titelnummeret og "Black Swan" indeholder samples lavet af andre medlemmer fra bandet. Blandt andet er klaveret på titelnummeret spillet af Jonny Greenwood, men optaget og redigeret af Yorke. Pladen er væsentligt mere elektronisk orienteret og med et meget anderledes udtryk end hvad man normalt kender Yorke for i Radiohead.

Indhold 
 "The Eraser" – 4:55
 "Analyse"  – 4:02
 "The Clock" – 4:13
 "Black Swan" – 4:49
 "Skip Divided" – 3:35
 "Atoms For Peace" – 5:13
 "And It Rained All Night" – 4:15 
 "Harrowdown Hill" – 4:38
 "Cymbal Rush" – 5:15

Singler

Eksterne henvisninger 
 TheEraser.net – Officiel side
 Radiohead's Thom Yorke on Going Solo  – Rolling Stone artikel

Kilder 

Album fra 2006
Nordsjællands Efterskole

Nordsjællands Efterskole er en kristen efterskole ved Valby i Gribskov Kommune. Skolens nuværende forstanderpar er Morten og Janani Bech. 

Skolen har et kristent livs- og menneskesyn og er tilknyttet Indre Mission.

Ekstern henvisning 
 Nordsjællands Efterskole

Efterskoler
Etableret i 1977
Valby (Gribskov Kommune)
Bygninger, konstruktioner og anlæg i Gribskov Kommune
Økonomistyring

Økonomistyring er et fag-begreb der bliver brugt i økonomiafdelinger i større virksomheder over hele verden.

Medarbejdere der arbejder med økonomistyring, også kaldet management accounting, beskæftiger sig primært med fire typer opgaver:

- Registering; f.eks. nedskrivning af omkostninger, udgifter, indtægter og investeringer i virksomheden.

- Rapportering; f.eks. omkring virksomhedens processer og resultater. Dette kunne være en kvartalsrapport, der viser hvordan økonomien har været.

- Planlægning; f.eks. at angive retning for virksomheden og motivere medarbejdere til at arbejde i denne retning. Primært for at forbedre virskomhedens økonomi.

- Kontrol; f.eks. af virksomhedens aktitviteter og processer for at sikre sig, at der bliver brugt mindst muligt.

Til disse formål har økonomistyringsmedarbejderen en række metoder og værktøjer til rådighed som f.eks:

- Omkostningsallokeringsmetoder

- Activity Based Costing (ABC)

- Budgetter og variansanalyser

- Balanced scorecard (BSC)

Man kan dele økonomistyring op i to dele, nemlig beslutningstagen og
styring.

Definition 

Brugen af økonomiinformation til at træffe beslutninger og implementere disse beslutninger.

Udvidet definition(Amerikansk regnskabs-sammenslutning):
En værdiskabende forbedringsproces med det formål, at planlægge, designe, opbygge (etablere målinger) og drive/vedligeholde finansielle såvel som non-finansielle informationssystemer som guider ledelseshandlinger (beslutninger), styrer adfærd og støtter og skaber de kulturelle handlinger, som er nødvendige for at nå en virksomheds strategiske, taktiske og operationelle mål.

Beslutningstagen (Traditionel erhvervsøkonomi) 
Formål: Træffe beslutninger i overensstemmelse med marginalræsonnement

Begreber: Resursetræk, fleksible og kapacitesrelaterede
resurser, udgifter, præcision, multifunktionalitet/specialiseret, 
udgiftsreduktion/indtægtsforøgelse etc

Styring (Agentteori) 

Formål: Minimering af agentomkostninger

Begreber: (Koordination) komplet, forvrængning, kongruens, isoleret/ikke Isoleret (Motivation) ugunstig udvælgelse, moralfare, kontrollerbarhedsprincip, effort averse etc…

Eksterne henvisninger 

Økonomistyring & Informatik på Aalborg Universitet 
Økonomistyring på Copenhagen Business School 

Ledelse
Erhvervsøkonomi
Gish Tour

The Gish Tour var den første verdensturné for Smashing Pumpkins. Turnéen blev foretaget i forbindelse med bandets debutalbum Gish og varede fra juni 1991 til september 1992. 

Verdensturnéen indeholdte blandt andet en koncert i Pumpehuset, København d. 24. januar 1992.

Sange 

Koncerterne bestod primært af sange fra albummet Gish, men der blev også inkluderet en masse b-sider, outtakes og demosange. Ydermere blev mange af sangene til bandets næste album, Siamese Dream, afprøvet ved de fleste koncerter.

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Jimmy Chamberlin (trommer)

Koncerten i Pumpehuset d. 24. januar 1992 

Koncerten fandt sted 24. januar 1992 i København foran cirka 600 mennesker. Det var bandets første koncert i Danmark.

Koncerten var en del af bandets europaturné til støtte for debutalbummet Gish, der var udkommet året før. Det interessante ved koncerten er, at det viser et band under stor udvikling. Der blev spillet nye sange, der først skulle blive færdiggjort og endeligt udgivet mere end to og et halvt år senere på bandets næste album Siamese Dream, heriblandt "Rocket", "Luna" og "Silverfuck". For eksempel var "Rocket" ikke skrevet færdig endnu, så Billy Corgan synger en anderledes tekst under koncerten i Pumpehuset end albumversionen.

Billy Corgan startede koncerten med at sige: "Good evening, we are the dispossessed overfed rock band."

Sætliste 

 "Drown"
 "Rocket"
 "Bury Me"
 "Luna"
 "Tristessa"
 "Window Paine"
 "Snail"
 "Siva"
 "Blue"
 "Slunk"
 "I Am One"
 "Crush"
 "Offer Up"
 "Silverfuck"

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Jimmy Chamberlin (trommer)

Musikarrangementer
Smashing Pumpkins turnéer
Begivenheder i 1991
Begivenheder i 1992
The Rock Invasion Tour

The Rock Invasion Tour er en verdensturné af det amerikanske rockband Smashing Pumpkins. Det var bandets anden verdensturné og til fordel for studiealbummet Siamese Dream, der blev udgivet i juli 1993. Verdensturnéen varede fra 30. juli 1993 til 4. september 1994. 

Verdensturnéen bestod af 197 koncerter i 135 byer fordelt på 16 lande. Koncerterne fandt sted i Nordamerika, Europa, Asien og Oceanien. Bandet bestod af Billy Corgan, James Iha, D'arcy Wretzky og Jimmy Chamberlin. 

Tidligt på turnéen kom Smashing Pumpkins forbi Danmark, og bandet spillede på Loppen i København d. 25. august 1993.

Sange 

Eftersom verdensturnéen blev foretaget i forbindelse med udgivelsen af Siamese Dream, spillede bandet primært sange fra det nye album. De mest spillede sange var singlerne "Today", "Disarm" og "Cherub Rock". Den mest spillede ikke-single var "Geek U.S.A.", mens "Luna" blev det nummer fra Siamese Dream, der blev spillet færrest gange. Fra debutalbummet Gish udgivet i 1991 blev singlerne "I Am One", "Siva" og "Rhinoceros" blandt de mest spillede på turnéen, mens b-siden "Starla" og "Drown" fra Singles-soundtracket også blev spillet flittigt.

De 10 mest spillede sange

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Jimmy Chamberlin (trommer)
 Eric Remschneider (cello) (50 koncerter)
 Jimmy Flemion (én koncert)
 Kerry Brown (én koncert)

Koncerten på Loppen d. 25. august 1993 

Koncerten på Loppen varede halvanden time og var bandets anden i Danmark. The Verve var opvarmningsband og spillede, inden Smashing Pumpkins gik på. 

Under koncerten kommenterede forsanger og guitarist Billy Corgan på det danske fodboldlandsholds EM-triumf i 1992 og sagde: "Jeg hørte, at jeres fodboldhold vandt. Tillykke!" Corgan beklagede sig også over, at han ikke nåede at få set så meget af København: "Jeg fik ikke set så meget af København i dag, men jeg oplevede, at nogle prøvede at sælge mig noget hash. Nogle prøvede at sælge mig nogle beads. Nogle prøvede at sælge mig bootlegs. Det var fantastisk. Jeg elsker jeres land."

Sætliste 

 "Bury Me"
 "Rocket"
 "Today"
 "Quiet"
 "Rhinoceros"
 "Hummer"
 "I Am One"
 "Soma"
 "Geek U.S.A."
 "Drown"
 "Siva"
 "Cherub Rock"
 "Disarm"
 "Silverfuck"
 "Over the Rainbow"
 "Jackboot"
 "Star Sprangled Banner"

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Jimmy Chamberlin (trommer)

Download kopi 

Koncerten fra Loppen kan downloades gratis på Live Music Archive.

Smashing Pumpkins turnéer
Begivenheder i 1993
Infinite Sadness Tour

The Infinite Sadness Tour er en verdensturné af det amerikanske rockband Smashing Pumpkins. Det var bandets tredje verdensturné og til fordel for studiealbummet Mellon Collie and the Infinite Sadness, der blev udgivet i oktober 1995. Verdensturnéen varede fra 2. januar 1996 til 5. februar 1997. 

Verdensturnéen bestod af 176 koncerter i 136 byer fordelt på 23 lande. Koncerterne fandt sted i Nordamerika, Europa, Asien og Oceanien. Bandet bestod af Billy Corgan, James Iha, D'arcy Wretzky og Jimmy Chamberlin. Midt på turnéen blev Jimmy Chamberlin dog fyret fra bandet og erstattet af Matt Walker.

Sange 

Eftersom verdensturnéen blev foretaget i forbindelse med udgivelsen af dobbeltalbummet Mellon Collie and the Infinite Sadness, spillede bandet primært sange fra det nye album. De mest spillede sange var tre af de fem singler, "Bullet with Butterfly Wings", "Zero" og "Tonight, Tonight", samt "Fuck You (An Ode to No One) og "Thru the Eyes of Ruby". "Stumbleine" blev kun spillet én gang, mens der kun blev spillet en lille bid af "Tales of a Scorched Earth" ved et show. Den instrumentale titelsang blev kun spillet over højttaleranlægget, inden bandet kom på scenen. 

Fra debutalbummet Gish udgivet i 1991 blev "Siva" blandt de mest spillede på turnéen, mens "Cherub Rock", "Disarm", "Today" og "Silverfuck" blev blandt de mest spillede sange fra bandets andet album, Siamese Dream. Den mest spillede b-side blev "The Aeroplane Flies High" (fra "Thirty-three"-singlen og senere bokssættet The Aeroplane Flies High).

De 10 mest spillede sange

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Jimmy Chamberlin (trommer) (85 koncerter)
 Jonathan Melvoin (keyboard) (85 koncerter)
 Matt Walker (trommer) (92 koncerter)
 Dennis Flemion (keyboard) (91 koncerter)
 Kerry Brown (3 koncerter)
 Richard Patrick (2 koncerter)
 Jimmy Flemion (1 koncert)
 Geno Lenardo (1 koncert)

Koncerten i KB-Hallen d. 9. april 1996 

Koncerten var bandets tredje i Danmark. Der var mødt cirka 5000 fans op i KB-Hallen. Filter åbnede for bandet. Nogle måneder senere erstattede Filters trommeslager, Matt Walker, bandets originale trommeslager, Jimmy Chamberlin.

Sætliste 

 "Tonight, Tonight"
 "Zero"
 "Fuck You (An Ode to No One)"
 "Today"
 "To Forgive"
 "Bullet with Butterfly Wings"
 "Thru the Eyes of Ruby"
 "Porcelina of the Vast Oceans"
 "Disarm"
 "Jellybelly"
 "Cherub Rock"
 "Muzzle"

Ekstranumre: 

 "1979"
 "X.Y.U."
 "Mayonaise"
 "By Starlight"
 Silverfuck"
 Farewell and Goodnight"

Download kopi 

Koncerten fra KB-Hallen kan downloades gratis på Live Music Archive.

Smashing Pumpkins turnéer
Begivenheder i 1996